Οικογένεια Χάουαρντ

δεξιά|μικρογραφία|200x200εσ|Το Κάστρο Άρουντελ, έδρα των ΦιτςΆλαν και αργότερα των Χάουαρντ.
δεξιά|μικρογραφία|197x197εσ|Άννα Μπολέυν, 2η σύζυγος τού Ερρίκου Η΄. Μητέρα της Άννας ήταν η Ελισάβετ Χάουαρντ, κόμισσα του Γουίλτσιρ.
δεξιά|μικρογραφία|150x150εσ|Αικατερίνη Χάουαρντ, 5η σύζυγος τού Ερρίκου Η΄.

Η οικογένεια Χάουαρντ () είναι αγγλική ευγενής οικογένεια, που ιδρύθηκε από τον Ιωάννη Χάουαρντ, ο οποίος χρίστηκε δούκας τού Νόρφολκ (3η δημιουργία) από τον βασιλιά Ριχάρδο Γ΄ τής Αγγλίας το 1483. Ωστόσο, ο Ιωάννης ήταν επίσης ο μεγαλύτερος εγγονός (αν και από την πλευρά τής μητέρας) τού 1ου δούκα τής πρώτης δημιουργίας. Οι Χάουαρντ αποτελούν μέρος των ευγενών από τον 15ο αι. και παραμένουν τόσο οι πρώτοι δούκες, όσο και οι κόμητες τού βασιλείου στους ευγενείς τής Αγγλίας, ενεργώντας ως κόμης στρατάρχης τής Αγγλίας. Μετά την Αγγλική Μεταρρύθμιση, πολλοί Χάουαρντ παρέμειναν σταθεροί στην καθολική πίστη τους ως η πιο αναγνωρισμένη οικογένεια. Δύο μέλη, ο Φίλιππος Χάουαρντ 13ος κόμης τού Άρουντελ, και ο Γουλιέλμος Χάουαρντ 1ος υποκόμης Στάφορντ, θεωρούνται μάρτυρες: ένας άγιος και ένας ευλογημένος αντίστοιχα.

Τα μέλη τής πρεσβύτερης γραμμής τού οίκου, εκτός από τον τίτλο τού δούκα τού Νόρφολκ, έγιναν επίσης κόμητες τού Άρουντελ, κόμητες τού Σάρεϋ και κόμητες τού Νόρφολκ, ενώ κατείχαν και έξι βαρονίες. Ο τίτλος τού Άρουντελ κληρονομήθηκε το 1580, όταν οι Χάουαρντ έγιναν οι γενεαλογικοί διάδοχοι όταν εξέλειπαν οι άρρενες ΦιτςΆλαν, αρχαίων συγγενών τού Οίκου των Στιούαρτ, που χρονολογούνται από την εποχή που η οικογένεια έφθασε για πρώτη φορά στη Βρετανία από τη Βρετάνη (βλ. Άλαν ΦιτςΦλααντ).

Ο Θωμάς Χάουαρντ 4ος δούκας τού Νόρφολκ, νυμφεύτηκε ως πρώτη του σύζυγο τη Μαίρη ΦιτςΆλαν, η οποία, μετά το τέλος τού αδελφού της Ερρίκου το 1556, έγινε κληρονόμος των κτημάτων τού Άρουντελ από τον πατέρα της, Ερρίκο ΦιτςΆλαν 12ο κόμη τού Άρουντελ. Γιος της ήταν ο προαναφερθείς Φίλιππος Χάουαρντ 13ος κόμης τού Άρουντελ. Από αυτόν τον γάμο ο νυν δούκας τού Νόρφολκ παίρνει το επώνυμό του ΦιτςΆλαν-Χάουαρντ, και γι' αυτό η έδρα του είναι το Κάστρο τού Άρουντελ. Υπήρξαν επίσης αρκετοί αξιοσημείωτοι πλάγιοι κλάδοι. Αυτοί που υπάρχουν μέχρι σήμερα περιλαμβάνουν τούς Χάουαρντ τού Έφινγχαμ, τούς Χάουαρντ τού Κάρλαϊλ, τούς Χάουαρντ τού Σάφολκ και τούς Χάουαρντ τού Πένριθ. Τα τρία πρώτα είναι κομητείες και το δεύτερο βαρονία.

Σε μεγάλο μέρος της αγγλικής και μεταγενέστερης βρετανικής ιστορίας, οι Χάουαρντ έχουν διαδραματίσει σημαντικό ρόλο. Ισχυριζόμενοι ότι κατάγονται από τον Χέρεγουορντ τον Γουέικ, τον αντισταθέντα τής Νορμανδικής Κατάκτησης, ο οποίος έχει γίνει πολύ γνωστός στη λαογραφία, ο Ιωάννης Χάουαρντ πολέμησε μέχρι θανάτου στη Μάχη τού Πεδίου Μπόσγουορθ υπερασπιζόμενος τον σκοπό τού Οίκου τής Υόρκης. Οι Χάουαρντ ανέκτησαν την εύνοια τής νέας δυναστείας των Τυδώρ, όταν ηγήθηκαν τής άμυνας τής Αγγλίας από τη Σκωτική εισβολή στη Μάχη τού Φλόντεν, και η Αικατερίνη Χάουαρντ στη συνέχεια έγινε η 5η σύζυγος και βασίλισσα τού Ερρίκου Η΄ τής Αγγλίας. Ο θείος της, Θωμάς Χάουαρντ 3ος δούκας τού Νόρφολκ, έπαιξε σημαντικό ρόλο στην πολιτική των Ερρίκων. Ο Κάρολος Χάουαρντ 1ος κόμης τού Νότιγχαμ, υπηρέτησε ως λόρδος αρχιναύαρχος τού αγγλικού στόλου, που νίκησε την εισβολή τής Ισπανικής Αρμάδας.

Το κάστρο Άρουντελ ανήκε στην οικογένεια τού δούκα τού Νόρφολκ για περισσότερο από 400 χρόνια, και εξακολουθεί να αποτελεί την κύρια έδρα τής οικογένειας Νόρφολκ. Ως πολιτιστική κληρονομιά, είναι διατηρητέο κτίριο κατηγορίας Α.

 Καταγωγή 

 Ιστορία 
Ο τρισεγγονός τού σερ Γουλιέλμου, σερ Ροβέρτος Χάουαρντ, νυμφεύτηκε τη λαίδη Μαργαρίτα Μόουμπρεϋ, μεγαλύτερη κόρη τού Θωμά Μόουμπρεϋ 1ου δούκα τού Νόρφολκ (1366–1399). Η γραμμή των δουκών τού Μόουμπρεϋ εξαφανίστηκε το 1476, και η κληρονόμος τού τελευταίου δούκα, Άννα Μόουμπρεϋ, απεβίωσε σε ηλικία 9 ετών το 1481. Αφού κήρυξε τον χήρο της, τον γιο τού βασιλιά Εδουάρδου Δ΄, Ριχάρδο τού Σρούσμπερι 1ο δούκα τής Υόρκης, ως νόθο, ο Ριχάρδος Γ΄ τής Αγγλίας έχρισε τον γιο τού σερ Ροβέρτου και τής λαίδης Μαργαρίτας, Ιωάννη Χάουαρντ 1ο δούκα τού Νόρφολκ, από μία νέα δημιουργία στις 28 Ιουνίου 1483, την 200ή επέτειο τής βαρονίας τού Μόουμπρεϋ, στην οποία ήταν επίσης κύριος συγκληρονόμος. Ο Ιωάννης είχε προηγουμένως ονομαστεί στο Κοινοβούλιο ως λόρδος Χάουαρντ από τον Εδουάρδο Δ΄. Χρίστηκε επίσης κληρονομικός κόμης Μάρσαλ. Ο γιος και κληρονόμος τού Ιωάννη, Θωμάς Χάουαρντ 2ος δούκας τού Νόρφολκ, ήταν ο παππούς δύο Άγγλων βασιλισσών, τής Άννας Μπολέυν και τής Αικατερίνης Χάουαρντ, συζύγων τού Ερρίκου Η΄.
δεξιά|μικρογραφία|267x267εσ|Ο Θωμάς Χάουαρντ 4ος δούκας τού Νόρφολκ, Ρωμαιοκαθολικός, εκτελέστηκε για εσχάτη προδοσία τον Ιούνιο τού 1572, όταν αποκαλύφθηκε ότι συνωμοτούσε εναντίον τής Ελισάβετ Α΄ για να την ανατρέψει, να διευκολύνει την άνοδο στον αγγλικό θρόνο τής Μαρίας Α΄ Στιούαρτ, βασίλισσας της Σκωτίας, και, αφού την παντρεύτεί, να αποκαταστήσει τον Καθολικισμό στην Αγγλία.

Κλάδοι
Κύριος κλάδος, δούκες του Νόρφολκ
 υποκόμητες του Μπίντον
 κόμητες του Σάφολκ
 κόμητες του Μπέρκσιρ
 κλάδος Φιλίππου
 βαρόνοι Χάουαρντ του Έσκρικ
 κόμητες του Στάφορντ
 κλάδος Καρόλου
 κλάδος Βερνάρδου Ι (μετέπειτα ΦιτςΆλαν-Χάουαρντ)
 κάστρου Γκρέυστοουκ
 βαρόνοι Χάουαρντ του Έφινγκαμ
 κόμητες του Νότιγχαμ
 κόμητες του Έφινγκαμ

Γενεαλογία των Χάουαρντ

Γενεαλογία των Χάουαρντ-Σάφολκ, κλάδος Μπέρκσιρ

 Οικόσημα της οικογένειας Χάουαρντ 
Ο αρχικός θυρεός τής Οικογένειας Χάουαρντ ήταν επί ερυθρού πεδίου, διαγώνια αργυρή ταινία, από τρεις αργυρούς σταυρούς (crosslets) εκατέρωθεν αυτής. Με τον γάμο με την κληρονόμο των δουκών τού Νόρφολκ, ο 1ος Χάουαρντ δούκας τού Νόρφολκ δημιούργησε θυρεό με τέσσερα μέρη: 1ο & 4ο θυρεός των Χάουαρντ, 2ο θυρεός τού Θωμά του Μπράδερτον 1ου κόμη τού Νόρφολκ, γιου τού Εδουάρδου Α΄ τής Αγγλίας, και 3ο: θυρεός των Μόουμπρεϋ. Ο 2ος δούκα τού Νόρφολκ έθεσε 3ο: κυανά και χρυσά τετράγωνα σκακιέρας, ie ο θυρεός των κομήτων Γουόρεν τού Σάρεϋ, 4ο: θυρεός των Μόουμπρεϋ. Ο Φίλιππος Χάουαρντ στερήθηκε το δουκάτο τού Νόρφολκ, αλλά κληρονόμησε την κομητεία τού Άρουντελ, έτσι οι απόγονοί του χρησιμοποίησαν τον θυρεό των ΦιτςΆΛαν κομήτων τού Άρουντελ, ie 4ο: επί χρυσού πεδίου, χρυσός λέων ορμώμενος.

Ο κόμης μαρεσάλης είναι κληρονομικό βασιλικό αξίωμα και ιπποτικός τίτλος υπό τον ηγεμόνα τού Ηνωμένου Βασιλείου, που χρησιμοποιείται στην Αγγλία (τότε, μετά τον Νόμο τής Ένωσης τού 1800, στο Ηνωμένο Βασίλειο). Είναι ο 8ος από τούς Μεγάλους Αξιωματούχους τού Κράτους στο Ηνωμένο Βασίλειο, κατατασσόμενος κάτω από τον λόρδο υψηλό κοντόσταυλο, και επάνω από τον λόρδο υψηλό ναύαρχο. Ο κόμης μαρεσάληης έχει την ευθύνη για την οργάνωση των κρατικών κηδειών, και τής στέψης τού μονάρχη στο αβαείο τού Γουέστμινστερ.  Είναι επίσης κορυφαίος αξιωματικός των όπλων. Το αξίωμα είναι κληρονομικό στην οικογένεια Χάουαρντ ως δουκών τού Νόρφολκ, το ανώτερο δουκάτο στο Ηνωμένο Βασίλειο.

 Βιβλιογραφία 

 Γουίλιαμ Ντάγκντεϊλ, Βαρόνος της Αγγλίας (Λονδίνο, 1675–76)
 Κόλινς, Πέρετζ της Αγγλίας (πέμπτη έκδοση, Λονδίνο, 1779)·
 Ερρίκος Χάουαρντ, Μνημεία της οικογένειας Χάουαρντ (ιδιωτική εκτύπωση, 1834)·
 Έντμουντ Λοτζ, Πορτρέτα Επιφανών Προσωπικοτήτων (Λονδίνο, 1835)· Τα Έγγραφα Χάουαρντ, με Βιογραφικό Γενεαλογικό Δελτίο και Κριτική του Κάνστον (Λονδίνο, 1862)·
 Γίτμαν, Η Πρώιμη Γενεαλογική Ιστορία του Οίκου του Άρουντελ (Λονδίνο, 1882)·
 Ντόιλ, Επίσημο Βαρόνο της Αγγλίας (Λονδίνο, 1886)
 Μπρέναν και Στέιθαμ, Το Σπίτι του Χάουαρντ (Λονδίνο, 1907).

 Παραπομπές 

 Εξωτερικοί σύνδεσμοι 



Κατηγορία:Ευγενείς οικογένειες του Ηνωμένου Βασιλείου
Κατηγορία:Ιστορία του Καθολικισμού στην Αγγλία
Κατηγορία:Ρωμαιοκαθολικές οικογένειες
Κατηγορία:Πολιτικές οικογένειες του Ηνωμένου Βασιλείου